Lav et referat af nedenstående tekst:

Tekst:
Justitsminister Morten Bødskov (S) er lettet over, at den PET-betjent, som blev såret under søndagens skuddrama i Ålbæk Havn, overlever trods skudsår. Det siger han mandag i en pressemeddelelse. - Jeg kan ikke udtale mig om den konkrete sag, som nu bliver efterforsket af Den Uafhængige Politiklagemyndighed. Dog er jeg naturligvis meget lettet over, at den sårede politimand fra PET's aktionsstyrke er uden for livsfare, siger Bødskov. Aktionsstyrken, som består af specialtrænede politifolk, gik forrest i aktionen efter anmodning fra Nordjyllands Politi. Det var efter et tip fra norsk politi om en forestående hashsmugleraktion, at politiet valgte at slå til mod de tre hashsmuglere. En smugler blev dræbt, en anden såret, og en PET-betjent blev alvorligt såret. Morten Bødskov roser i generelle vendinger politiets indsats i sager om grænseoverskridende narkokriminalitet. - Denne form for kriminalitet er kendetegnet ved at have en yderst professionel karakter, og gerningsmændene viger ikke tilbage for at anvende vold, trusler og våben. Anholdelsesaktioner i sådanne sager vil derfor være forbundet med fare, siger han.

Referat:
Justitsminister roser politiets indsats mod grænseoverskridende kriminalitet efter skuddrama i Ålbæk Havn.